V auguste 2020 bolo v obehu okolo 112 miliónov ETH mincí, z toho 72 miliónov bolo vydaných v zrodovom bloku - úplne prvom bloku v blockchaine Ethereum. Z týchto 72 miliónov bolo 60 miliónov pridelených pôvodným prispievateľom z crowdfundingovej kampane v roku 2014, ktorá financovala projekt, a 12 miliónov prešlo do fondu rozvoja.
Zostávajúci objem bol vydaný vo forme blokových odmien pre ťažiteľov v sieti Ethereum. Pôvodná odmena bola v roku 2015 5 ETH za jeden blok, ktorá sa neskôr, v roku 2017, znížila na 3 ETH a začiatkom roka 2019 potom na 2 ETH. Priemerný čas potrebný na vyťaženie bloku Etherea je približne 13-15 sekúnd.
Jedným z hlavných rozdielov medzi ekonomikou Bitcoinu a Etherea je, že ten druhý nie je deflačný, t.j. jeho celková ponuka nie je obmedzená. Vývojári Etherea to [odôvodňujú](https://docs.ethhub.io/ethereum-basics/monetary-policy/) tým, že nechcú pre sieť „fixovaný rozpočet záruk”. Schopnosť upraviť mieru emisie ETH prostredníctvom [konsenzu](consensus) sieti umožňuje udržiavať minimálnu potrebnú mieru emisie pre adekvátnu záruku.